প্রথমার্ধের অতিরিক্ত সময়ের দ্বিতীয় মিনিটের মাথায় কর্ণার থেকে গোলের দারুণ একটি সুযোগ ছিল মরক্কোর। দ্বিতীয়ার্ধে ৫১ মিনিটে অনেকটা সময় নিয়ে একটা আক্রমণ তৈরি করেছিল পর্তুগাল। কিন্তু পরে আর কোনো গোল হয়নি। এদিকে ৬০ মিনিটে আবারো সুযোগ নষ্ট করে মরক্কো। সেট পিসে দূর থেকে বল পেয়েই সেটা পায়ে লাগিয়েছিলেন বেনাতিয়া। কিন্তু বক্সের একদম মাঝামাঝি থেকে করা তার ভলিটি বারের একটু উপর দিয়ে চলে যায়। এমনকি ৬৭ মিনিটে গুয়েইরোর ফাউলে ফ্রি-কিক পায় মরক্কো। জিয়েচের বাঁ পায়ের শটও এবার বারের একটু উপর দিয়ে মাঠ ছাড়ে। পরে এভাবেই গোল মিসের মহড়ায় ম্যাচটি শেষ হয়েছে মরক্কোর। এমনকি প্রথম দল হিসেবে বিশ্বকাপ থেকে বিদায় নিয়েছে মরক্কো।